Linkin Park

Linkin Park (LP, LIИKIИ PARK) on rokkansambel, mis on asutatud 1996. aastal (toona nimega Xero) USA-s Los Angeleses. 

Ajalugu
Ansambli 2000. aastal ilmunud album "Hybrid Theory" oli väga menukas – seda müüdi üle 25 miljoni eksemplari. Sellele järgnes rohkesti kontserte Ameerika Ühendriikides. 2003. aasta märtsis ilmus Linkin Parki teine album "Meteora". Albumit müüdi esimesel nädalal üle 800 000 eksemplari.

Kolmandat albumit "Minutes to Midnight", mis ilmus 2007. aasta mais, aitas produtseerida Rick Rubin. Albumi esimene singel "What I've Done", mis ilmus 2007. aasta aprillis, tõusis Billboard Hot 100 edetabelis seitsmendale kohale. Singleid "Bleed It Out", "Shadow of the Day", "Given Up", ja "Leave Out All the Rest" saatis samuti edu.

Neljanda stuudioalbumi ettevalmistamise käigus mainis Mike Shinoda ajakirjale Rolling Stone, et see saab olema varasematest eksperimentaalsem. Chester Bennington kinnitas meediale, et Rick Rubin naaseb uue albumi produtsendina. Albumi esimene singel "The Catalyst" ilmus 2010. aasta augustis. Album "A Thousand Suns" ilmus 2010. aasta septembris.

28. märtsil 2012 kinnitas Mike Shinoda, et bänd filmib muusikavideot laulule "Burn It Down". 2012. aasta aprillis teatas bänd, et nende viienda albumi pealkirjaks saab "Living Things". Shinoda andis teada, et uus album räägib rohkem inimestest, isiklikest suhetest ja on palju isiklikum kui nende eelmised albumid. Albumi esimene singel "Burn It Down" ilmus 16. aprillil. Album "Living Things" ilmus 26. juunil ja albumit müüdi esimesel nädalal üle 223 000 eksemplari.

2013. aasta mais kinnitas Mike Shinoda, et Linkin Park alustas oma kuuenda stuudioalbumi salvestamist. 6. märtsil 2014 ilmus selle albumi esimene singel "Guilty All the Same". Mike Shinoda kommenteeris, et uus album saab olema "1990. aastate stiilis rokiplaat". "The Hunting Party" ilmus 2014. aasta juunis.

Linkin Parki laulja Chester Bennington tegi 20. juulil 2017 enesetapu.

Pärast 2023. aastat: comeback ja From Zero

2023. aastal liitusid bändiga laulja Emily Armstrong ja trummar Colin Brittain. Bändil oli plaan uue koosseisuga salvestada, välja anda uut muusikat ja esitada bändi vanemat loomingut.

5. septembril 2024 Los Angeleses toimunud viietunnisel üritusel, mis oli avatud ainult Linkin Park Undergroundi liikmetele, kuulutas bänd välja uue singli "The Emptiness Machine" ilmumise, albumi "From Zero" ilmumiskuupäeva ja kuuest kontserdist koosneva turnee.

Muusikastiil
Linkin Parki muusikas leidub metali, industriali, pungi, popmuusika, elektroonilise muusika ja hiphopi elemente. Täpsemalt on ansambli muusikat liigitatud selliste stiilide alla nagu alternatiivrokk, nu metal, rap rock, rap metal, alternative metal, elektrooniline rokk, pop rock, hard rock ja industrial rock. Vaatamata sellele, et ansamblit on liigitatud nu metali stiili alla, ei ole Linkin Park end kunagi selle stiili esindajaks pidanud.

Liikmed
Mike Shinoda (rütmikitarr, vokaal, klaver)
Brad Delson (soolokitarr)
Dave Farrell (basskitarr)
Joe Hahn (DJ, heliefektid, samplerid, muusikavideod)
Emily Armstrong (vokaal)
Colin Brittain (trummid)

 Endised liikmed 
Chester Bennington (vokaal) (1999–2017)
Rob Bourdon (trummid) (1996–2017)
Mark Wakefield (vokaal) (1996–1998)
Kyle Christner (bass) (1999)

Diskograafia
Albumid
"Hybrid Theory" (2000)
"Reanimation" (2002)
"Meteora" (2003)
"Minutes to Midnight" (2007)
"A Thousand Suns" (2010)
"Living Things" (2012)
"The Hunting Party" (2014)
"One More Light" (2017)
"From Zero" (2024)

Kogumikalbumid
"A Decade Underground" (2010)
"Studio Collection 2000–2012" (2013)
"Lost Demos" (2023)
"Papercuts (Singles Collection 2000–2023)" (2024)

Kontsertalbumid
"Live in Texas" (2003)
"Road to Revolution: Live at Milton Keynes" (2008)
"One More Light Live" (2017)

EP-d
"Xero Sampler Tape" (1997)
"Hybrid Theory EP" (1999)
"Collision Course" (2004)
"Songs from the Underground" (2008)

Singlid
"One Step Closer" (2000) 
"Crawling" (2000)
"Papercut" (2001)
"In the End" (2001)
"Somewhere I Belong" (2003)
"Faint" (2003)
"Numb" (2003)
"From the Inside" (2004)
"Lying from You" (2004)
"Breaking the Habit" (2004)
"Numb/Encore" (2004)
"What I've Done" (2007)
"Bleed It Out" (2007)
"Shadow of the Day" (2007)
"Given Up" (2008)
"Leave Out All the Rest" (2008)
"New Divide" (2009)
"The Catalyst" (2010)
"Waiting for the End" (2010)
"Burning in the Skies" (2011)
"Iridescent" (2011)
"Burn It Down" (2012)
"Lost in the Echo" (2012)
"Powerless" (2012)
"Castle of Glass" (2013)
"Guilty All The Same" (2014)
"Until It's Gone" (2014)
"Wastelands" (2014)
"Rebellion" (2014)
"Final Masquerade" (2014)
"Heavy" (2017)
"Talking to Myself" (2017)
"One More Light" (2017)
"She Couldn't" (2020)
"Lost" (2023)
"Fighting Myself" (2023)
"Friendly Fire" (2024)
"Qwerty" (2024)
"The Emptiness Machine" (2024)
"Heavy Is the Crown" (2024)
"Over Each Other" (2024)
"Two Faced" (2024)

Viited

Välislingid
Linkin Parki fänniklubi LPUNDERGROUND


Kategooria:Alternatiivroki ansamblid
Kategooria:Nu metal'i ansamblid
Kategooria:Ameerika Ühendriikide ansamblid